Национална арена „Тоше Проески“

**Национална арена „Тоше Проески“** (поранешни имиња:  **Филип II Македонски**, **Градски стадион**, **Телеком арена**) — повеќенаменски стадион во Скопје за разни спортови, кој најчесто се користи за фудбалски натпревари. На него играат фудбалските клубови ФК Работнички и ФК Вардар, како и фудбалската репрезентација на Македонија.

Тековната максимална сместивост на арената изнесува над 33.011. Владата на Република Македонија официјално го преименувала стадионот во февруари 2009 година со името Национална арена „Филип Втори“, но во ноември 2016 година стадионот бил преименуван во Телеком Арена по потпишаниот договор со Македонски Телеком. Во септември 2017 година, договорот за името Телеком Арена бил раскинат и старото име Филип Втори, било вратено. Во 2019, Владата на Република Македонија повторно го преименувала стадионот, давајќи му го името Национална арена „Тоше Проески“.

Првичното име на стадионот e „Градски стадион Скопје“, па поради тоа е познат и под прекарот „градски“. Јужната трибина e проектиранa од архитектите на „Бетон“ Драган Крстев и Тодорка Мавкова уште во 1977 година.

## Изградба и реконструкција

Изградбата на Градскиот стадион во денешната форма започнала во далечната 1978 година, кога започнала изградбата на јужната трибина. Истата била завршена за две години. По долг застој во реализацијата на проектот, во јануари 2008 година била урната старата северна трибина и започнала изградба на нова трибина. Изградбата на новата северна трибина се спровела според највисоките стандарди на ФИФА. Оваа трибина била пуштена во употреба на 2 август 2009. Потоа на 8 септември 2009 година започнала изградбата на источната и западната трибина. Кон крајот на 2009 година започнала и обновата на јужната трибина и истата била пуштена во употреба за потребите на натпреварот Работнички-Ливерпул, кој се одиграл на 29 јули 2010. На 24 април 2011 во употреба биле пуштени источната и западната трибина со што целосно завршила првата фаза од реконструкцијата. Втората фаза опфаќала реконструкција на теренот и атлетската патека и истата отпочнала во септември 2011. Реконструкцијата завршила со уредувањето на подтрибинскиот простор. Во септември 2013 започнала третата фаза од реконструкцијата, односно фасадното уредување и осветлување на арената. Новиот изглед на стадионот ќе овозможи и искристување на подтрибинскиот просор. Дел од овој простор ќе биде наменет за спортските федерации, а дел ќе се користи за комерцијална намена.

## Настани
Во јуни 2015 година, УЕФА го избрала стадионот за да биде домаќин на УЕФА Супер Купот во 2017 година. Натпреварот се одиграл на 8 август 2017 година помеѓу екипите на Реал Мадрид и Манчестер Јунајтед, при што тимот на Реал Мадрид забележал победа со резултат од 2-1, а стрелци на головите биле Иско и Касемиро за Реал Мадрид, додека почесниот погодок за црвените ѓаволи го постигнал Лукаку во 62-та минута.

## Галерија


File:FCRabotnicki-Crusaders2009.JPG|Квалификациски меч во УЕФА Европа лигата
File:National Arena Skopje.jpg| Поглед однадвор
File:Skopje bulevard kliment ohridski.jpg|Поглед од Водно
File:SStandPhilipIIArena.jpg|Поглед од јужната трибина
File:UEFA Super Cup 2017 - Skopje, Macedonia 17.jpg|Роналдо се подготвува да влезе во игра на УЕФА Супер Куп 2017  во Скопје
File:UEFA Super Cup 2017 - Skopje, Macedonia 04.jpg|Играчите на екипите излегуваат на теренот на УЕФА Супер Куп 2017  во Скопје
File:UEFA Super Cup 2017 - Skopje, Macedonia 06.jpg|Екипите на Манчестер Јунајтед и Реал Мадрид пред почетокот на натпреварот на УЕФА Супер Куп 2017  во Скопје
File:UEFA Super Cup 2017 - Skopje, Macedonia 02.jpg|Церемонијата пред натпреварот на УЕФА Супер Куп 2017  во Скопје
File:UEFA_Super_Cup_2017_-_Skopje,_Macedonia_10.jpg|Роналдо изведува слободен удар на Филип Втори Арената на УЕФА Супер Куп 2017  во Скопје
File:Philip II Arena-Skopje.jpg|Поглед на Филип Втори Арената



## Наводи

Категорија:Фудбалски стадиони во Македонија
Категорија:Национални стадиони
Категорија:Спортски зданија во Скопје
Категорија:ФК Вардар
Категорија:ФК Работнички (Скопје)
Категорија:Македонската архитектура во 2011 година
Категорија:Стадиони во Европа
Категорија:Појавено во 1947 година во Македонија